አደጋ ያጋጠመው የቦይንግ 737 ማክስ 8 አውሮፕላን ጥቁር ሳጥን የምርመራ ስራ መጀመሩ ተገለጸ
ከአዲስ አበባ ወደ ናይሮቢ በመብረር ላይ እያላ አደጋ ያጋጠመው የኢትዮጵያ አየር መንገድ አውሮፕላን ቦይንግ 737 ማክስ 8 ጥቁር ሳጥን ምርመራ በፈረንሳይ መጀመሩ ተገልጿል፡፡የምርመራ ባለሙያዎች  በሳጥኖቹ ውስጥ ያለው መረጃ በምርመራ ውጤት ለማወቅ  ቀናትን ሊወስድ እንደሚችል ተናግረዋል፡፡ይህ ጥቁር ሳጥን  አደጋ በተከሰተበት ወቅት የነበሩ ቃለ ምልልሶች እና የበረራ ሁኔታን የሚያመለክቱ መጃዎችን እንደሚይዝ ነው የፈረንሳይ የምርመራ ቡድን ያስታወቀው፡፡መሪማሪዎቹ  የበረራ ሪከርደሮች ትክክለኛ መረጃዎችን እንደሚይዙ የገለጹ ሲሆን የምርመራ ስራው እንደተጀመረ ለሲ ኤን ኤን ተናግረዋል፡፡በዚህ የምርምራ ስራ ኢትዮጵያን የሚወክሉ ባለሙያዎች እየተሳተፉ የሚገኙ ሲሆን የአሜሪካ  ብሄራዊ የትራንስፖርት ደህንነት ቦርድ ሶስት ባላሙያዎች እንደላከ ተነግሯል፡፡ባለፈው እሁድ 149 ተሳፋሪዎችን እና ስምንት የበረራ ሰራተኞች ይዞ ከአዲስ አበባ ወደ ናይሮቢ ሲበር የነበረው ቦይግን 737 ማክስ ቢሾፍቱ አከባቢ ተከስክሶ  በአውሮፕላኑ የነበሩ ሁሉም ሰዎች ህይወት ማለፉ የሚታወስ ነው፡፡